24. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 14133/1269 της 30 Μαΐου/29 Ιαν. 2000 (ΦΕΚ Β΄  799) Συμμόρφωση προς τις διατάξεις της οδηγίας 1999/23/ΕΚ της Επιτροπής της 9 ης Απριλίου 1999 «για την προσαρμογή στην τεχνική πρόοδο της οδηγίας 93/93/ΕΟΚ του Συμβουλίου σχετικά με το προστατευτικό σύστημα έναντι μη επιτρεπόμενης χρήσης δικύκλων ή τρικύκλων οχημάτων με κινητήρα». Έχοντας υπόψη τις διατάξεις: 1. Των άρθρων 15 και 84 παρ. 2 του Κ.Ο.Κ. που κυρώθηκε με το Ν. 2696/99 (Α΄ 57) «Κύρωση του Κώδικα Οδικής Κυκλοφορίας».  2. Του δευτέρου άρθρου του Ν. 2077/1992 (Α΄ 136) «Κύρωση της Συνθήκης για την Ευρωπαϊκή Ένωση και των σχετικών πρωτοκόλλων και δηλώσεων που περιλαμβάνονται στην Τελική πράξη». 3. Των άρθρων 1 παρ. 1 και 3 του Νόμ. 1338/83 (Α΄ 34) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρου 6 του Νόμ. 1440/84 (Α΄ 70) «Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ» και του άρθρου 65 του Ν. 1892/90 (Α΄ 101). 4. Του άρθρου 29Α του Νόμ. 1558/85 «Κυβέρνηση και Κυβερνητικά Όργανα» (Α΄ 137) που προστέθηκε με το άρθρο 27 του Ν. 2081/92 (Α΄ 154) και αντικαταστάθηκε από το άρθρο 1, παρ .2α του Νόμ. 2469/1997(Α΄ 38). 5. Της Κ.Υ.Α. 5397/401/95 (Β΄ 142) «Προσαρμογή στην τεχνική πρόοδο της οδηγίας 93/33/ΕΟΚ του Συμβουλίου σχετικά με το προστατευτικό σύστημα έναντι μη επιτρεπόμενης χρήσης δικύκλων ή τρικύκλων οχημάτων με κινητήρα», απόφαση με την οποία εναρμονίσθηκε η Ελληνική νομοθεσία με την οδηγία 93/33/ΕΟΚ.  Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: ΑΡΘΡΟ 1 Σκοπός Η παρούσα απόφαση αποσκοπεί στην τροποποίηση και συμπλήρωση της Ελληνικής νομοθεσίας σε συμμόρφωση προς τις διατάξεις της οδηγίας 1999/23/ΕΚ της Επιτροπής της 9ης Απριλίου 1999 «για την προσαρμογή στην τεχνική πρόοδο της Σελ. 264,3932 Τεύχος -Σελ.  οδηγίας 93/33/ΕΟΚ του Συμβουλίου σχετικά με το προστατευτικό σύστημα έναντι μη επιτρεπόμενης χρήσης δικύκλων ή τρικύκλων οχημάτων με κινητήρα» που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ. L104/21.4.1999 (σελίδες 13, 14, 15). ΑΡΘΡΟ 2 Έγκριση τύπου - Ταξινόμηση οχημάτωνπεδίο εφαρμογής 1. Από της δημοσιεύσεως της παρούσας απόφασης, οι αρμόδιες Υπηρεσίες του Υπ. Μεταφορών και Επικοινωνιών δεν μπορούν προβάλλοντας λόγους σχετικούς με το σύστημα προστασίας έναντι μη επιτρεπόμενης χρήσης: - να απορρίπτουν την έγκριση ενός τύπου δικύκλου ή τρικύκλου μηχανοκινήτου οχήματος ή ενός τύπου συστήματος προστασίας έναντι μη επιτρεπόμενης χρήσης  και οι αρμόδιες υπηρεσίες Μεταφορών & Επικοινωνιών της Νομαρχιακής Αυτοδιοίκησης - να απαγορεύουν την ταξινόμηση, την πώληση ή την θέση σε κυκλοφορία δικύκλων ή τρικύκλων μηχανοκινήτων οχημάτων, καθώς και την πώληση και την θέση σε υπηρεσία συστημάτων προστασίας έναντι μη επιτρεπόμενης χρήσης,  εφόσον τα συστήματα προστασίας έναντι μη επιτρεπόμενης χρήσης, καθορίζονται σύμφωνα με τις απαιτήσεις της ΚΥΑ 5397/401/95 (Β΄ 142), όπως τροποποιείται με την παρούσα απόφαση. 2. Από την 1 Ιουλίου 2000 οι αρμόδιες Υπηρεσίες του Υπουργείου Μεταφορών και Επικοινωνιών  - δεν χορηγούν έγκριση τύπου ΕΚ  για κάθε τύπο δίτροχου ή τρίτροχου μηχανοκίνητου οχήματος για λόγους που συνδέονται με το σύστημα προστασίας έναντι μη επιτρεπόμενης χρήσης καθώς και για κάθε τύπο συστήματος προστασίας έναντι μη επιτρεπόμενης χρήσης, εφόσον δεν τηρούνται οι απαιτήσεις της ΚΥΑ 5397/401/95 (Β΄ 142) ΑΡΘΡΟ 3 Τελικές διατάξεις 1. Προσαρτάται και αποτελεί αναπόσπαστο μέρος της παρούσης το κατωτέρω παράρτημα. 2. Η παρούσα απόφαση ισχύει από την ημέρα της δημοσίευσής της στην Εφημερίδα της Κυβερνήσεως. (Ακολουθεί παράρτημα) 21.Ε.μ.24 Μοτοποδήλατα-Μοτοσυκλέτες